CELEX: 32011D0702(01)
Language: bg
Date: 2011-07-01 00:00:00
Title: Решение за изпълнение на Комисията от 1 юли 2011 година за финансирането за 2011 г. на дейностите във ветеринарната област, свързани с информационната политика на Европейския съюз, подкрепата за международни организации, обявяването на болести и компютъризацията на ветеринарните процедури

2.7.2011   
            
            
               BG
            
            
               Официален вестник на Европейския съюз
            
            
               C 193/3
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 1 юли 2011 година
   за финансирането за 2011 г. на дейностите във ветеринарната област, свързани с информационната политика на Европейския съюз, подкрепата за международни организации, обявяването на болести и компютъризацията на ветеринарните процедури
   2011/C 193/03
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2009/470/ЕО на Съвета от 25 май 2009 г. относно разходите във ветеринарната област (1), и по-специално членове 20, 23, член 35, параграф 2, член 36, параграф 2 и член 41 от него,
   като има предвид, че:
   
               (1)
            
            
               В съответствие с член 75 от Финансовия регламент и член 90, параграф 1 от Правилата за прилагане поемането на разходи от бюджета на Европейския съюз се предхожда от решение за финансиране, в което се излагат съществените елементи на предполагащото разходи действие и което е прието от институцията или от органите, на които институцията е делегирала правомощия.
            
         
               (2)
            
            
               В съответствие с член 110 от Финансовия регламент трябва да бъде приета годишна програма за безвъзмездните средства.
            
         
               (3)
            
            
               Необходимо е да се изготви работна програма за дейностите на Европейския съюз във ветеринарната област, свързани с информационната политика, подкрепата за международни организации, обявяването на болести и компютъризацията на ветеринарните процедури.
            
         
               (4)
            
            
               Тъй като съдържащата се в приложенията работна програма е достатъчно подробна рамка по смисъла на член 90, параграфи 2 и 3 от Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (2) (наричан по-долу „Правилата за прилагане“), настоящото решение представлява решение за финансиране на разходите, предвидени в работната програма за безвъзмездните средства и обществените поръчки.
            
         
               (5)
            
            
               Член 19 от Решение 2009/470/ЕО постановява, че Съюзът предоставя финансови средства за създаването на информационна политика в областта на здравето на животните, хуманното отношение към тях и безопасността на хранителните продукти от животински произход, включително и за извършването на необходимите проучвания за изготвянето и приемането на законодателни актове в областта на хуманното отношение към животните.
            
         
               (6)
            
            
               В член 19, буква а), подточка i) от Решение 2009/470/ЕО се предвижда, че Съюзът предоставя финансови средства за събиране и съхраняване на цялата информация, свързана със законодателството на Съюза в областта на здравето на животните, хуманното отношение към тях и безопасността на хранителните продукти от животински произход.
            
         
               (7)
            
            
               В миналото бяха въведени комуникационни дейности с цел популяризиране на въпросите за здравето на животните и на принципите от стратегията за здравето на животните сред заинтересованите страни, организациите и обществото като цяло. Тези комуникационни дейности следва да продължат и през 2011 г.
            
         
               (8)
            
            
               С цел да се определи комуникационната стратегия, която трябва да бъде приета считано от 2012 г., следва да се извърши подробна оценка на осъществяваното от Комисията популяризиране както на въпросите за здравето на животните, така и на стратегията за здравето на животните от 2008 г. до 2010 г.
            
         
               (9)
            
            
               Съгласно член 22 от Решение 2009/470/ЕО Съюзът може да предприема или да подпомага държавите-членки или международните организации да предприемат необходимите технически и научни мерки за приемането на законодателни актове на Съюза във ветеринарната област и за развитието на ветеринарното образование или обучение.
            
         
               (10)
            
            
               По силата на член 168, параграф 1, буква в) от Правилата за прилагане, на органите, които са в положение на фактически монополи, могат да бъдат отпускани безвъзмездни средства или финансово участие без покана за представяне на предложения. В качеството си на определящ стандартите орган по Споразумението за санитарните и фитосанитарните мерки на СТО и в качеството си на междуправителствена организация, отговаряща за подобряването на здравето на животните и хуманното отношение към тях в световен мащаб чрез прилагането на установените от нея стандарти, Световната организация за здравеопазване на животните (OIE) разполага с фактически монопол в този сектор, поради което не се изисква покана за представяне на предложения, за да може ЕС да участва в организирането на световни конференции и регионални семинари по въпросите за здравето на животните и хуманното отношение към тях.
            
         
               (11)
            
            
               С член 35, параграф 1 от Решение 2009/470/ЕО се допуска финансова помощ от Съюза за въвеждането на системи за идентификация на животните и обявяване на болестите.
            
         
               (12)
            
            
               Следва да се предоставят финансови средства от страна на Съюза за управлението и усъвършенстването на Системата за обявяване на болестите по животните (ADNS), основаваща се на Решение 2005/176/ЕО на Комисията от 1 март 2005 г. за определяне на кодифицираната форма и кодовете за обявяване на болести по животните съгласно Директива 82/894/ЕИО на Съвета (3).
            
         
               (13)
            
            
               В член 36 от Решение 2009/470/ЕО се предвижда предоставяне на финансови средства от страна на Съюза за някои компютризирани системи, използвани при търговията в рамките на Съюза и при вноса.
            
         
               (14)
            
            
               Необходимо е да се продължи предоставянето на финансови средства за хостинга, администрирането и поддържането на интегрираната компютризирана ветеринарна система TRACES (Експертна система за контрол на търговията), въведена с Решение 2003/24/ЕО на Комисията от 30 декември 2002 г. относно разработването на интегрирана компютризирана ветеринарна система (4).
            
         
               (15)
            
            
               В член 41 от Решение 2009/470/ЕО се предвижда Комисията да представя на Европейския парламент и на Съвета доклад за състоянието на здравеопазването на животните и разходната ефективност при изпълнението на програмите за ликвидиране, контрол и наблюдение на болестите по животните.
            
         
               (16)
            
            
               Настоящото решение за финансиране може да обхване и плащането на дължими лихви за просрочени плащания по силата на член 83 от Финансовия регламент и член 106, параграф 5 от Правилата за прилагане.
            
         
               (17)
            
            
               За целите на прилагането на настоящото решение терминът „съществено изменение“ следва да бъде определен по смисъла на член 90, параграф 4 от Правилата за прилагане.
            
         
               (18)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   С настоящото се приема годишната работна програма за изпълнение на членове 20 и 23, член 35, параграф 2 и член 36, параграф 2 и член 41 от Решение 2009/470/ЕО, както е установена в приложения I и II.
   Работната програма представлява решение за финансиране по смисъла на член 75 от Финансовия регламент.
   Член 2
   Максималният размер на участието, разрешено с настоящото решение, за изпълнението на програмата, възлиза на 5 370 000 EUR, които следва да бъдат предоставени по следните бюджетни редове от общия бюджет на Европейския съюз за 2011 г.:
   
               —
            
            
               бюджетен ред 17040201: 5 370 000 EUR.
            
         Тези бюджетни кредити могат да покриват и дължими лихви за просрочено плащане.
   Член 3
   Изпълнението на бюджета за задачите, свързани с действие 1.2.1. от приложението, може да се повери на следната международна организация, която прилага в своето счетоводство, одит, вътрешен контрол и процедури за възлагане на обществени поръчки стандарти, осигуряващи гаранции, равностойни на международно приетите стандарти: Световната организация за здравеопазване на животните (OIE).
   Член 4
   1.   Разпоредителят с бюджетни кредити може да приема всякакви изменения на настоящото решение, които не се считат за съществени по смисъла на член 90, параграф 4 от Регламент (ЕО, Евратом) № 2342/2002, в съответствие с принципите на добро финансово управление и пропорционалност.
   2.   Кумулираните изменения при разпределените финансови средства за действията, които се включват в работната програма, непревишаващи 10 % от предвиденото в член 2 от настоящото решение максимално участие, не се считат за съществени по смисъла на член 90, параграф 4 от Регламент (ЕО, Евратом) № 2342/2002, при условие че не засягат в значителна степен естеството и целта на работната програма.
   Член 5
   Безвъзмездни средства могат да бъдат отпуснати без покана за представяне на предложения на Световната организация за здравеопазване на животните (OIE) и за организирането на първата Международна конференция относно мониторинга върху здравето на животните (ICAHS) в съответствие с условията, посочени подробно в приложената работна програма.
   
      Съставено в Брюксел на 1 юли 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 155, 18.6.2009 г., стр. 30.
   
      (2)  ОВ L 357, 31.12.2002 г., стр. 1.
   
      (3)  ОВ L 59, 5.3.2005 г., стр. 40.
   
      (4)  ОВ L 8, 14.1.2003 г., стр. 44.
   
      ПРИЛОЖЕНИЕ I
      
         Решение 2009/470/ЕО на Съвета от 25 май 2009 г. относно разходите във ветеринарната област и по-специално членове 20, 23, член 35, параграф 2 и член 36, параграф 2 и член 41 от него — работна програма за 2011 г.
         1.1.   Въведение
         
         В настоящата програма се съдържат 8 мерки за изпълнение за 2011 г. Въз основа на целите, предвидени в Решение 2009/470/ЕО на Съвета от 25 май 2009 г. относно разходите във ветеринарната област, разпределението на бюджетните средства и основните действия са следните:
         
                     —
                  
                  
                     За безвъзмездни средства (изразходване при съвместно управление) (1.2.1):
                     
                                 —
                              
                              
                                 финансово участие на Съюза за организирането на световни конференции относно здравето на водните животни, контрола върху болестите бяс и шап и на регионални семинари относно системите за здравна информация, хуманното отношение към животните и безопасността на хранителните продукти от животински произход, с максимален размер от 660 000 EUR,
                              
                           
               
                     —
                  
                  
                     За обществени поръчки (изразходване при пряко централизирано управление) (1.3):
                     
                                 —
                              
                              
                                 използване на рамкови договори за публикуването и разпространението на информация с цел популяризирането на въпросите, свързани с хуманното отношение към животните, и на принципите от стратегията за хуманното отношение към животните с максимален размер от 1 500 000 EUR (1.3.1),
                              
                           
                                 —
                              
                              
                                 използване на рамкови договори за проучвания, публикации и разпространение на информация за целите на стратегията за хуманното отношение към животните с максимален размер от 575 000 EUR (1.3.2),
                              
                           
                                 —
                              
                              
                                 използване на покани за представяне на предложения за проучвания, публикации и разпространение на информация за целите на стратегията за хуманното отношение към животните с максимален размер от 210 000 EUR (1.3.3),
                              
                           
                                 —
                              
                              
                                 използване на рамкови договори за актуализиране на Системата за обявяване на болестите по животните (ADNS) чрез въвеждане на необходимите технически подобрения с максимален размер от 350 000 EUR (1.3.4),
                              
                           
                                 —
                              
                              
                                 използване на рамкови договори за хостинг, поддържане и развитие на интегрираната компютризирана ветеринарна система TRACES (Експертна система за контрол на търговията) с максимален размер от 1 975 000 EUR (1.3.5),
                              
                           
                                 —
                              
                              
                                 използването на рамков договор за извършването на проучвания за целите на изготвянето на доклад за състоянието на здравеопазването на животните и разходната ефективност при изпълнението на програмите за ликвидиране, контрол и наблюдение на болести по животните с максимален размер от 100 000 EUR (1.3.6).
                              
                           
               1.2.   Безвъзмездни средства
         
         1.2.1.   Световни конференции относно здравето на водните животни, контрола върху болестите бяс и шап и регионални семинари относно системите за здравна информация, хуманното отношение към животните и безопасността на хранителните продукти от животински произход
         
         Финансовите средства ще се предоставят въз основа на писмено споразумение.
         ПРАВНО ОСНОВАНИЕ
         Член 23 от Решение 2009/470/ЕО на Съвета
         БЮДЖЕТЕН РЕД
         17 04 02 01
         ИЗПЪЛНИТЕЛ
         Световната организация за здравеопазване на животните (OIE) е междуправителствена организация, отговаряща за подобряването на здравето на животните в световен мащаб. За да се подобри състоянието на здравето на животните в световен мащаб и съответно да се намали опасността от болести по животните в рамките на ЕС, е важно всички държави — членки на OIE, да споделят установения в ЕС подход към здравето на животните и хуманното отношение към тях, както и ЕС да подкрепя активно организираните от OIE конференции и семинари за обучение с цел при тяхното провеждане да се популяризира политиката на Съюза по въпросите за здравето на животните и хуманното отношение към тях.
         По силата на член 168, параграф 1, буква в) от правилата за прилагане, на органите, които са в положение на фактически монополи, могат да бъдат отпускани безвъзмездни средства или финансово участие без покана за представяне на предложения. В качеството си на определящ стандартите орган по Споразумението за санитарните и фитосанитарните мерки на СТО и в качеството си на междуправителствена организация, отговаряща за подобряването на здравето на животните и хуманното отношение към тях в световен мащаб чрез прилагането на установените от нея стандарти, OIE разполага с фактически монопол в този сектор, поради което не се изисква покана за представяне на предложения, за да може ЕС да участва в организирането на световни конференции и регионални семинари по въпросите за здравето на животните и хуманното отношение към тях.
         На 7 юни 2010 г. Комисията и OIE подписаха дългосрочно рамково споразумение, в което са установени административните и финансовите договорености за тяхното сътрудничество (приложено тук) и чрез което „Споразумението на Европейския съюз с международна организация относно финансовото участие на Съюза“ („Стандартното споразумение за финансово участие“ или „ССФУ“) се прилага по отношение на международните, регионалните или националните програми и действия, управлявани от OIE и финансирани или съфинансирани от Европейския съюз.
         Това рамково споразумение (наричано по-нататък „РС“) беше подписано от ГД „Служба за сътрудничество EuropeAid“ от името на Комисията. Преди това беше извършена подробна и цялостна оценка на OIE чрез т.нар. „метод на четирите стълба“, при която се установи, че в своето счетоводство, одит, вътрешен контрол и процедури за възлагане на обществени поръчки OIE прилага стандарти, осигуряващи гаранции, равностойни на международно приетите стандарти.
         ЦЕЛИ И ОЧАКВАНИ РЕЗУЛТАТИ
         Да се сподели установеният в ЕС подход към здравето на животните и хуманното отношение към тях с всички държави — членки на OIE чрез популяризирането на политиката на Съюза по въпросите за здравето на животните и хуманното отношение към тях при провеждането на организираните от OIE конференции и семинари за обучение. Крайната цел е да се подобри здравето на животните в световен мащаб и съответно да се намали опасността от болести по животните в рамките на ЕС.
         ОПИСАНИЕ И ЦЕЛИ НА МЯРКАТА ЗА ИЗПЪЛНЕНИЕ
         В приложение II се съдържа общ преглед на различните действия, които следва да се финансират по тази точка.
         ИЗПЪЛНЕНИЕ
         Съвместно управление
         ПРЯКО ОТПУСКАНЕ: Член 168, параграф 1, буква в)
         ОРИЕНТИРОВЪЧЕН РАЗМЕР НА ФИНАНСОВОТО УЧАСТИЕ
         660 000 EUR
         МАКСИМАЛЕН ВЪЗМОЖЕН ПРОЦЕНТ НА СЪФИНАНСИРАНЕ
         Не се прилага
         1.3.   Обществени поръчки
         
         Цялостният бюджет, предназначен за обществени поръчки през 2011 г., възлиза на 4 710 000 EUR.
         1.3.1.   Публикации и разпространение на информация с цел популяризиране на въпросите, свързани със здравето на животните, и на принципите от стратегията за здравето на животните
         
         ПРАВНО ОСНОВАНИЕ
         Член 20 от Решение 2009/470/ЕО
         БЮДЖЕТЕН РЕД
         17 04 02 01
         ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
         Сключване на минимум четири специални договора за услуги (използване на съществуващите рамкови договори)
         ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
         
                     —
                  
                  
                     Разработване на комуникационната кампания за инициативата „Ветеринарна седмица 2011“ с цел популяризиране на политиката на Съюза в областта на здравето на животните, включително организиране на мероприятия, логистика и осигуряване на промоционални материали
                  
               
                     —
                  
                  
                     Оценка на въздействието на комуникационните кампании за периода 2008 г.—2010 г. (включително, но не само конференцията в рамките на ветеринарната седмица, пътуващото представление „Едно здраве“ и дейностите в рамките на „Световна ветеринарна година 2011“)
                  
               
                     —
                  
                  
                     Продължаване на превода и актуализирането на онлайн справочника за превенция на болестта бяс
                  
               
                     —
                  
                  
                     Предварителни работи във връзка с подготовката за „Ветеринарна седмица на ЕС 2012“
                  
               ИЗПЪЛНЕНИЕ
         Пряко централизирано
         ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНИ ПОРЪЧКИ
         Първата половина на 2011 г.
         ОРИЕНТИРОВЪЧНА СУМА ЗА ПОКАНАТА ЗА ПРЕДСТАВЯНЕ НА ОФЕРТИ
         1 500 000 EUR
         СПЕЦИАЛЕН ДОГОВОР (В ПРИЛОЖИМИТЕ СЛУЧАИ)
         Сключване на минимум четири специални договора за услуги въз основа на рамковия договор с референтен номер SANCO/2009/A1/005
         1.3.2.   Проучване за целите на текущата политика в областта на хуманното отношение към животните и поддържането на наличните комуникационни инструменти (рамкови договори)
         
         ПРАВНО ОСНОВАНИЕ
         Членове 20 и 23 от Решение 2009/470/ЕО
         БЮДЖЕТЕН РЕД
         17 04 02 01
         ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
         Максимум шест договора за услуги (чрез използване на рамков договор)
         ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
         
                     а)
                  
                  
                     проучване на хуманното отношение към отглежданите в развъдници риби;
                  
               
                     б)
                  
                  
                     самостоятелно или съвместно организиране на максимум четири мероприятия за популяризиране на стандартите на ЕС относно хуманното отношение към животните с цел по-добро прилагане в рамките на ЕС;
                  
               
                     в)
                  
                  
                     поддръжка на съществуващите специализирани уебсайтове в областта на хуманното отношение към животните: Farmland и Animal Welfare Education;
                  
               
                     г)
                  
                  
                     изготвянето на публикации в областта на хуманното отношение към животните.
                  
               ИЗПЪЛНЕНИЕ
         Пряко централизирано
         ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНИ ПОРЪЧКИ
         Юли 2011 г.
         ОРИЕНТИРОВЪЧНА СУМА ЗА ПОКАНАТА ЗА ПРЕДСТАВЯНЕ НА ОФЕРТИ
         575 000 EUR
         СПЕЦИАЛНИ ДОГОВОРИ
         Сключване на максимум четири специални договора за услуги въз основа на рамковия договор с референтен номер SANCO/2009/A1/005, партиди 1 и 2 и сключване на един специален договор за услуги въз основа на рамковия договор с референтен номер SANCO/2008/01/055, партида 3
         1.3.3.   Проучване и организиране на мероприятие за целите на текущата политика в областта на хуманното отношение към животните (открити процедури за възлагане на обществена поръчка)
         
         ПРАВНО ОСНОВАНИЕ
         Членове 20 и 23 от Решение 2009/470/ЕО
         БЮДЖЕТЕН РЕД
         17 04 02 01
         ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
         Максимум два договора за услуги (открити процедури за възлагане на обществена поръчка)
         ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
         
                     а)
                  
                  
                     проучване за целите на доклада относно системите за фиксиране на говеда, при които се прилага обръщане или неестествена позиция на тялото на животното, изискван в член 27, параграф 2 от Регламент (ЕО) № 1099/2009 относно защитата на животните по време на умъртвяване;
                  
               
                     б)
                  
                  
                     съвместно организиране на мероприятие за популяризиране на взаимното разбирателство извън рамките на ЕС по въпросите на хуманното отношение към животните.
                  
               ИЗПЪЛНЕНИЕ
         Пряко централизирано
         ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНИ ПОРЪЧКИ
         Юли 2011 г.
         ОРИЕНТИРОВЪЧНА СУМА ЗА ПОКАНАТА ЗА ПРЕДСТАВЯНЕ НА ОФЕРТИ
         210 000 EUR
         СПЕЦИАЛНИ ДОГОВОРИ
         Провеждане на максимум три открити процедури за възлагане на обществена поръчка
         1.3.4.   Система за обявяване на болестите по животните (ADNS)
         
         ПРАВНО ОСНОВАНИЕ
         Член 35, параграф 2 от Решение 2009/470/ЕО на Съвета
         БЮДЖЕТЕН РЕД
         17 04 02 01
         ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
         Максимум три договора за услуги (използване на съществуващите рамкови договори)
         ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
         Целта на този договор за възлагане на обществена поръчка е:
         
                     а)
                  
                  
                     продължаването на работата по системата ADNS;
                  
               
                     б)
                  
                  
                     трасиране: подобряване на използването на инструментите за трасиране;
                  
               
                     в)
                  
                  
                     лицензи и помощ.
                  
               ИЗПЪЛНЕНИЕ
         Пряко централизирано
         ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНИ ПОРЪЧКИ
         Вече осъществено от ГД „Информатика“
         ОРИЕНТИРОВЪЧНА СУМА ЗА ПОКАНАТА ЗА ПРЕДСТАВЯНЕ НА ОФЕРТИ
         350 000 EUR
         СПЕЦИАЛЕН ДОГОВОР
         Сключване на максимум три специални договора за услуги (през 2011 г.) въз основа на рамковия договор с референтен номер DI 5710-5750
         1.3.5.   Хостинг, администриране, поддържане и по-нататъшно развитие на интегрираната компютризирана ветеринарна система TRACES (Експертна система за контрол на търговията)
         
         ПРАВНО ОСНОВАНИЕ
         Член 36, параграф 2 от Решение 2009/470/ЕО на Съвета
         БЮДЖЕТЕН РЕД
         17 04 02 01
         ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
         Няколко договора за услуги (използване на съществуващите рамкови договори)
         ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
         
                     а)
                  
                  
                     1 925 000 EUR за хостинг, администриране и поддържане на интегрираната компютризирана ветеринарна система TRACES (Експертна система за контрол на търговията), логистична подкрепа в помощ на ползвателите на TRACES, финансови средства, предназначени за централните служби, комуникацията, уебсайта, сигурността и закупуването (поддържане и помощ) на лицензи за софтуер;
                  
               
                     б)
                  
                  
                     50 000 EUR за разработване и изграждане на информационна платформа за обмен на информация между националните бази данни за едър рогат добитък в съчетание със сертифициране чрез системата TRACES.
                  
               ИЗПЪЛНЕНИЕ
         Пряко централизирано
         ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНИ ПОРЪЧКИ
         Подписани рамкови договори за всички дейности с изключение на административното споразумение с ГД „Информатика“ за хостинг
         ОРИЕНТИРОВЪЧНА СУМА ЗА ПОКАНАТА ЗА ПРЕДСТАВЯНЕ НА ОФЕРТИ
         1 975 000 EUR (част от 140 милиона евро по ESP DESIS I & II: предоставяни от ГД „Информатика“ услуги по разработване на информационни технологии)
         СПЕЦИАЛЕН ДОГОВОР
         Сключване на няколко специални договора за услуги (през първото полугодие на 2011 г.) въз основа на рамковия договор с референтен номер DIGIT
         1.3.6.   Извършване на проучване за целите на изготвянето на доклад за състоянието на здравеопазването на животните и разходната ефективност при изпълнението на програмите за ликвидиране, контрол и наблюдение на болести по животните
         
         ПРАВНО ОСНОВАНИЕ
         Член 41 от Решение 2009/470/ЕО на Съвета
         БЮДЖЕТЕН РЕД
         17 04 02 01
         ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
         Два договора за услуги (използване на съществуващите рамкови договори) ОВ L 313, 28.11.2009 г., стр. 129
         
         ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
         Да се изготви проучване за целите на приключване на доклада, посочен в член 41 от Решение 2009/470/ЕО
         ИЗПЪЛНЕНИЕ
         Пряко централизирано
         ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНИ ПОРЪЧКИ
         Второ полугодие на 2011 г.
         ОРИЕНТИРОВЪЧНА СУМА ЗА ПОКАНАТА ЗА ПРЕДСТАВЯНЕ НА ОФЕРТИ
         100 000 EUR
         СПЕЦИАЛЕН ДОГОВОР
         Сключване на два специални договора за услуги (през първото полугодие на 2011 г.) въз основа на рамковия договор с референтен номер SANCO/2008/01/055
      
   
   
      ПРИЛОЖЕНИЕ II
      
         Обобщение на посочените в приложение I, точка 1.2.1 дейности, които следва да се организират от OIE през 2011 г.
      
      
                  Дейност
               
               
                  Място на срещата
               
               
                  Дати (2011 г.)
               
            
                  1.
               
               
                  Международни конференции
               
            
                  1.1.
               
               
                  Програми относно здравето на водните животни и произтичащите положителни последици за безопасността на храните в световен мащаб
               
               
                  град Панама
                  (Панама)
               
               
                  27—29 юни 2011 г.
               
            
                  1.2.
               
               
                  Контрол върху болестта бяс
               
               
                  Сеул
                  (Република Корея)
               
               
                  7—9 септември 2011 г.
               
            
                  1.3.
               
               
                  Втора международна конференция относно болестта шап: „Към международен контрол“
               
               
                  Тайланд
               
               
                  Първо полугодие на 2012 г.
               
            
                  2.
               
               
                  Семинари и работни срещи
               
            
                  2.1.
               
               
                  Европейски регионален семинар (регион на OIE) за националните координатори на OIE по въпросите относно системите за здравна информация (WAHIS/WAHID)
               
               
                  Владимир
                  (Русия)
               
               
                  15—17 юни 2011 г.
               
            
                  2.2.
               
               
                  Европейски регионален семинар (регион на OIE) за националните координатори на OIE по въпросите относно хуманното отношение към животните във връзка с Европейската стратегия за хуманно отношение към животните
               
               
                  Киев
                  (Украйна)
               
               
                  Очаква се потвърждение
               
            
                  2.3.
               
               
                  Европейски регионален семинар (регион на OIE) за националните координатори на OIE по въпросите относно безопасността на хранителните продукти от животински произход
               
               
                  Италия
               
               
                  7—11 ноември 2011 г.